Ons hou verby die myndorpie Stilfontein en bereik Potchefstroom. Ons bel die nommers van karavaanparke in die karavaanboek, maar kry geen antwoord by die nommers nie. Ons verneem dat die kampplek by die dam ook bietjie agteruitgegaan het. Elsie bel een van haar ou skoolmaats, Bessie Raat, wat in Potch bly en ons gaan drink koffie en gesels so 'n rukkie. Hul nooi ons om die aand daar te oornag, maar die motorwoonwa kan nie op die erf inkom nie. Dus maar deurdruk Parys toe.
Johann konfronteer die opsigter en eis onmiddelik ons geld terug. Ons kry ons geld terug en Johann skryf 'n verslag oor dit wat ons daar aangetref het. Ons bel Weltevrede Oord wat so 12 kilometer uit die dorp is, en bereik die oord so teen sononder. 450 kilometer van waar ons vanoggend weggetrek het, slaan ons in die donker kamp op. Weltevrede behoort aan Renier Geyer en sy vrou Rose. (Verwysings: Garmin: S26 49.192 E27 29,599- Tel 056-818 1291 / 082 737 9196 - web: http://www.weltevrederesort.co.za) Die plek is baie goed in stand gehou en die geriewe is uit die boonste rakke en van die beste wat ons op ons omswerwinge teengekom het. Die oord is op die oewer van die Vaalrivier en al die staanplekke het skadunette of sink afdakke. Staanplekke is geplavei en het elk 'n geboude braaiplek.
Net anderkant die brug aan die Noord-Wes se kant is 'n Indierwinkeltjie van M Jalalpor. Ons wonder of dit nog dateer uit die ou apartheids dae !
Soos gebruiklik wanneer ons 'n dorp / stad besoek, gaan ons na die "i"om uit te vind watter besienswaardighede in die dorp is. Ons vind dan ook die "i" wat met groot vet letters aangebring is op die gebou wat in Nelson Mandele rylaan (N12) geleë is. (Sien foto hieronder). Wat 'n teleurstelling!
Ons loop buite die gebou die bestuurder van die Speaker se kantoor raak en bekla ons lot. Hy verwys ons dadelik na Annalize Grimbeeck wat 'n lid van die plaaslike toerismeraad is en self toerisme bedryf. Ons bel haar en sy help ons dadelik om die vernaamste besienswaardighede te identifiseer en op die kaarte te merk. Ons kon toe darem van die vernaamste besienswaardighed opspoor. Was dit nie vir hulle twee nie, het ons net so omgedraai huistoe.
Die dorp is veral bekend vir die Vredefort Koepel. Dit is die grootste bekende impakkrater op aarde. Dit is veroorsaak deur 'n meteoriet van 10 kilometer in deursnee wat die aarde sowat 2,000 miljoen jaar gelede getref het. Die sekelvormige krater het 'n deursnee van 250 tot 300 kilometer en strek om Parys en Vredefort tot in die Noord Wes provinsie. Laat in 2002 is die koepel tot Nassionale erfenis gebied veklaar. Op die Google foto hieronder kan die ringe van die krater gesien word, asook waar die Vaal Rivier deur die koppies sy weg gevind het (Blou lyntjie)